Swydd Henffordd

Sir seremonïol a sir hanesyddol yng Ngorllewin Canolbarth Lloegr, ar y ffin â Chymru, yw Swydd Henffordd (Saesneg: Herefordshire). Dinas Henffordd yw ei chanolfan ac mae'n ffinio gyda Swydd Amwythig i'r gogledd, Gwent i'r de-orllewin a Phowys i'r gorllewin. Mae gan ddinas Henffordd boblogaeth o oddeutu 55,800 ond mae'r sir ei hun yn denau iawn ei phoblogaeth gyda dwysedd poblogaeth o 82/km² (212/mi sg). Mae llawer o'r sir yn dir amaethyddol a cheir canran uchel yn dir tyfu ffrwythau (afalau seidr) a gwartheg Henffordd.

bawd|dim|200px|Lleoliad Swydd Henffordd yn Lloegr

Hanes
Mae Swydd Henffordd yn un o 39 swydd hanesyddol Lloegr (Ancient counties of England). Yn 1974 cafodd ei huno gyda Swydd Gaerwrangon i ffurfio sir Henffordd a Chaerwrangon. Daeth y sir i ben yn 1998.Gwefan Saesneg www.ukbmd.org.uk; Teitl: REGISTRATION DISTRICTS IN HEREFORD & WORCESTER; adalwyd 1 Awst 2014

Fe glywid y Gymraeg yn cael ei siarad mewn rhannau o'r sir hyd c. 1890 e.e. yn Ffwddog, Cwm-iou a Llanddewi Nant Hodni.Wales and her language gan John E. Southall Amazon

Gwleidyddiaeth a gweinyddiaeth
Ardaloedd awdurdod lleol
Nid yw'r sir wedi'i rhannu'n ardaloedd awdurdod lleol; gweinyddir y sir gyfan fel awdurdod unedol, sef Swydd Henffordd (awdurdod unedol).

Etholaethau seneddol
Rhennir y sir yn ddwy etholaeth seneddol yn San Steffan:

 Gogledd Swydd Henffordd
 Henffordd a De Swydd Henffordd

Cyfeiriadau

Categori:Siroedd Lloegr a ddatgysylltwyd ym 1974
Categori:Siroedd seremonïol Lloegr